Gömbkartusos, egykaros keverőcsap

Néhány csap a kerámiakorongok helyett egy hideg- és egy melegvíz-bevezetéssel, illetve egy kivezetéssel rendelkező, acél gömbre bízza a kevert víz mennyiségének és hőfokának beállítását. Az ilyen csapok kinézete, működése és kezelése megegyezik a kerámiabetétes szerelvényekkel, és rendelkeznek azok összes előnyivel. Egy lényeges különbség van; a kerámiabetétessel ellentétben a gömbkartus javítható. Erre szükség is van, mert a mozgó, acél gömb a csatlakozásoknál lévő műanyagtömítéseket viszonylag rövid idő alatt elkoptatja, és ezért azokat két-háromévenként ki kell cserélni. A gyártók természetesen gondoskodnak arról, hogy a póttömítések rendelkezésre álljanak, és a csere is egyszerűen és gyorsan lebonyolítható legyen.